
Optimalizációs algoritmusok fejlesztése és összehasonlítása energiaközösségek energiafelügyeleti rendszeréhez

A Helyi Energia Közösségek (Local Energy Communities, LEC) olyan lakosok, kisvállalkozások
vagy helyi hatóságok csoportjai, akik helyben termelt villamos energiát alkalmaznak fogyasztásuk
fedezésére, jellemz˝oen megújuló forrásokból, például napelemekből vagy szélturbinákból.
Számos optimalizációs probléma definiálható hétköznapi m˝uködésük során, például az energia
menedzsment, karbantartás, energialogisztika és befektetési döntések terén. A közösségek
egyik elsődleges célja a villamosenergia-költségek minimalizálása. Ez a cél hatékony energiagazdálkodás révén érhető el, amely optimalizálja a helyi energiaforrások és az akkumulátoros
energiatároló rendszerek (Battery Energy Storage Systems, BESS) használatát. Az energiagazdálkodási
rendszernek meg kell határoznia az akkumulátorhasználat és a külső áramvásárlás
optimális ütemezését a fogyasztás, a megújuló energiatermelés és az ár-előrejelzések
alapján, hogy minimalizálja az összesített energiaköltséget. Számos algoritmust javasoltak
ezeknek a döntéshozatali folyamatoknak a támogatására.
Ebben a szakdolgozatban három különböző, a szakirodalomban ismertetett algoritmust implementáltunk,
amelyeket erre az optimalizálási problémára alkalmaztak. Az algoritmusok -alváltozataikkal együtt- kiértékelésre kerültek egy általunk létrehozott tesztkörnyezetben költésghatékonyságuk
szempontjából. A tesztkörnyezethez használt forrásul publikusan elérhető
napenergia-termelési adatsorok, fogyasztási profil és piaci áradatok szolgáltak. Az algoritmusok
költség optimalizáció, számítási komplexitás és bemeneti adatigény alapján kerültek összehasonlításra.
Teljesítményük összesítéséb˝ol kiindulva kiválasztásra kerültek a legmegfelelőbb
megoldások, különböző használati esetekre.



